CELEX: C2005/115/61
Language: hu
Date: 2005-05-14 00:00:00
Title: T-116/05. sz. ügy: Dorian Lacombe által az Európai Unió Tanácsa ellen 2005. február 28-án benyújtott kereset

14.5.2005   
            
            
               HU
            
            
               Az Európai Unió Hivatalos Lapja
            
            
               C 115/34
            
         Dorian Lacombe által az Európai Unió Tanácsa ellen 2005. február 28-án benyújtott kereset
   (T-116/05. sz. ügy)
   (2005/C 115/61)
   Az eljárás nyelve: francia
   Dorian Lacombe, lakóhelye: Evry (Franciaország), képviselik: Sébastien Orlandi, Xavier Martin, Albert Coolen, Jean-Noël Louis és Étienne Marchal ügyvédek, kézbesítési cím: Luxembourg, 2005. február 28-án keresetet nyújtott be az Európai Közösségek Elsőfokú Bíróságához az Európai Unió Tanácsa ellen.
   A felperes keresetében azt kéri, hogy az Elsőfokú Bíróság:
   
               1.
            
            
               kötelezze a Tanácsot a felperesnek a felettese és a Tanács főtitkára által jóváhagyólag aláírt kimutatás szerint elvégzett összes kiegészítő szolgáltatásának megfelelő – a már kifizetett összeggel csökkentett – ellenérték megfizetésére;
            
         
               2.
            
            
               kötelezze a Tanácsot a felperes társadalombiztosítási rendszerébe a hatályos szabályozás szerint előírt munkáltatói járulék befizetésére;
            
         
               3.
            
            
               kötelezze a Tanácsot a felperesnek a munkanélküli segély azon részének megfizetésére, amelyre jogosult lett volna, amennyiben a munkáltatói járulékot megfelelő időben befizették volna a társadalombiztosítási rendszerébe;
            
         
               4.
            
            
               kötelezze az alperest a felperesnek – a feleket kötelező segédalkalmazotti szerződése alapján – járó összegek után az Európai Központi Bank irányadó kamatlába 2 ponttal megnövelt értéke alapján kiszámított késedelmi kamatai megfizetésére.
            
         Jogalapok és fontosabb érvek:
   A felperes segédalkalmazott volt a Tanácsnál 2002. december 1-je és 2003. július 31-e között. Előadja, hogy a Tanács – az indok megjelölése nélkül – 73-ról 59,5 napra csökkentette a szombatokon, vasárnapokon, ünnepnapokon és az irodák zárva tartásának napjain ledolgozott munkaórák alapján neki járó munkaidő-jóváírást. Keresete e részének alátámasztására a felperes hivatkozik az Európai Közösségek egyéb alkalmazottaira vonatkozó alkalmazási feltételek 57. cikke, a személyzeti szabályzat 56. cikke, a 88/93. sz. személyzeti közlemény, valamint az indokolási kötelezettség megsértésére.
   A felperes ezt követően azt állítja, hogy a Tanács – megsértve az Európai Közösségek egyéb alkalmazottaira vonatkozó alkalmazási feltételek 70. cikkét – nem fizette be az előírt járulékokat ahhoz a társadalombiztosítási pénztárhoz, amelyhez az alperes tartozott. A felperes kéri az emiatt elszenvedett kára megtérítését is.